### Beslutningstema

Under punktet meddeles anlægsbevilling og rådighedsbeløb til den videre proces for Rømø Udviklingsplan

### Historik

Kommunalbestyrelsen godkendte den 28. marts 2019 [adresse]

Klima-, Vækst- og Udviklingsudvalget godkendte den 4. marts 2024 den foreslåede proces for revision af Rømø Udviklingsplan.

Klima-, Vækst og Udviklingsudvalget godkendte den 3. november 2025 Cirkeline Clausen for området ved [adresse] herunder finansiering af forbedring af klimaskærm

### Sagsfremstilling

Der er i løbet af 2025 pågået et arbejde sammen med  følgegruppen for Rømø Udviklingsplan og ekstern rådgiver om de indledende øvelser for at lavet en revision af Rømø Udviklingsplan fra 2019.

I følgegruppen sidder der repræsentanter fra [adresse], Rømø-Tønder Turistforening, Destination [adresse], Tønder Erhvervsråd, [adresse] på Rømø, Naturstyrelsen, [adresse], [adresse], [adresse], [adresse] og virksomhedsrepræsentanter for udlejning/centre m.v..

Følgegruppen har mødtes ca. fire gange i løbet af 2025 og der har som del af arbejdet bl.a. været afholdt et stort offentligt dialogmøde den 16. juni på [adresse] med over 165 deltagende borgere. Mødet blev afholdt for at sikre, at alle med interesse i Rømø (Øboerne, borgere, politikere, lokale virksomheder, foreninger, osv.) havde mulighed for at bidrage med ideer, holdninger og ønsker til øens fremtid. Der har også været afholdt bilaterale møder med henholdsvis grundejerforeningerne på Rømø og [adresse] for at blive klogere på, hvad forskellige interessentgrupper er optaget af.

Ekstern rådgiver er nu i gang at bearbejde input fra den foreløbige proces og målet er at identificere de overordnede temaer, der skal danne fundamentet for en revideret udviklingsplan der skal godkendes af Kommunalbestyrelsen i 2026. I de kommende måneder vil følgegruppen for Rømø Udviklingsplan i tæt samarbejde med rådgiver og kommunens forvaltning arbejde videre med at formulere en konkret vision og strategier for [adresse] udvikling. Når det indledende arbejde er på plads ønskes der afholdt (minimum) endnu et dialog/borgermøde for at sikre, at udviklingsplanen bliver bygget på et solidt og fælles fundament.

Der lægges op til, at den reviderede Rømø Udviklingsplan tager udgangspunkt i [adresse] DNA herunder et fortsat fokus på turismeudviklingen, men også et øget fokus på at understøtte den lokale identitet og bosætningen på Rømø samt, at der i en fremtidig plan arbejdes med at udpege og afgrænse fremtidige geografiske udviklingsområder i forhold til bebyggelse/fritidsanvendelse og tilsvarende, så den også bliver en fysisk plan fremadrettet som rettesnor for udviklingen af Rømø.

I regi af Rømø Udviklingsplan er der også udført et mulighedsstudie for [adresse] i et samarbejde mellem Tønder Kommune, lokalrådet og DOMEA. Der skal i 2026 også arbejdes videre med konklusionerne fra studiet og konkrete løsninger for medborgerhuset. Som opfølgning på Klima-, Vækst- og Udviklingsudvalgets beslutning den 3. november 2025 om Cirkeline Clausen lægges op til en finansiering af den foreslåede forbedring af klimaskærmen med udskiftning af vinduer og tagrender.

De løbende processer faciliteres af en ekstern rådgiver, som bidrager til såvel involveringen samt udarbejdelse af den endelige revision af Rømø Udviklingsplan sammen med de fysiske udlægsrammer.

### Økonomi

Den foreslåede forbedring af klimaskærmen med udskiftning af vinduer og tagrender beløber sig til i alt  ca. 525.000 kr.

Der er pt. frigivet samlet 1.583.600 kr., og pt. et samlet forbrug på 1.715.952 kr. Der kan i 2025 søges frigivelse af afsat anlægsmidler op til 3.976.400 kr.

### Indstilling Fagchefen for Klima, Plan og Udvikling indstiller,

at der meddeles anlægsbevilling og frigivelse af rådighedsbeløb på 750.000 kr., og
at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.